19 Fa re ntse re thapisa bokgoni jwa rona jwa go lemoga kgato ka kgato, boikaelelo jwa rona ke gore “re tle re se ka ra tlhola re nna masea, re heheutlelwa kwa le kwa jaaka e kete re heheutlwa ke makhubu e bile re akgaakgelwa kwa le kwa ke phefo nngwe le nngwe ya thuto ka tsietso ya batho, ka boferefere ka go loga leano le le tsietsang.” (Baefeso 4:14) Go na le moo, re dire ditshwetso tse di molemo, tse dinnye kana tse dikgolo, tse di tla re solegelang molemo rona ka borona, tse di tla agang badumedikarona, mme mo godimo ga tsotlhe, e le tse di tla itumedisang Rraarona wa selegodimo ka gonne e le tse di theilweng mo kitsong le tse di supang fa re tlhaloganya se se amogelesegang mo Modimong. (Diane 27:11) A bo seo se le molemo e bile se sireletsa jang ne mo dinakong tseno tsa mathata!